I Ti, O Dduw! y gweddai parch
Mae I Ti, O Dduw! y gweddai parch, yn emyn gan Richard Jones o'r Wern (1771-1833)

I Ti, O Dduw! y gweddai parch, 
Gwna pob peth arch dy orsedd; 
Ti bia'r haul, y glaw, a'r gwlith, 
A'r fendith fawr ei rhinwedd. 

Ti sy'n aeddfedu cnwd y maes, 
Tydi o'th ras sy'n trefnu 
Pob dydd o'r tymor oll, a'i rin, 
A hyfryd hin i gasglu. 

Am haul a lleuad, gwynt a gwres, 
Am law yn gynnes canwn; 
Am borthi pob creadur byw, 
Ti, Arglwydd Dduw, addolwn. 

Richard Jones o'r Wern
Emynau